El Sentras
El Sentras (iš ispanų kalbos reiškia „centras“) – miestas JAV, pietų Kalifornijoje. Jis yra pagrindinis miestas El Sentro metropolijoje, kuri užima visą Imperialo apygardą. Miestas yra Imperialo apygardos centras, didžiausias miestas Imperialo slėnyje. El Sentras taip pat yra didžiausias JAV miestas visas esantis žemiau jūros lygio (- 50 pėdų). Miestas įsikūręs šalia San Diego ir Los Andželo bei tarp Finikso ir San Diego. Miestas įkurtas 1906 m., kai W. F. Holt ir C.A. Barker už maždaug $40 už akrą įsigijo žemę, kurioje pastatytas El Sentras ir investavo dar $100 000. Mieste vystoma mažmeninė ir didmeninė prekyba, transportavimas ir žemės ūkis. Netoliese yra du pasienio punktai komerciniam ir nekomerciniam transportui. 2000 m. mieste gyveno 37 835, o 2006 m. 40 563 žmonių. 2010 m. kovo mėn. duomenimis, El Sentre yra didžiausias nedarbo lygis (27,3 %) iš visų JAV miestų.